Steffen Wesemann

Steffen Wesemann (* 11. März 1971 in Wolmirstedt) is en ehmalger Radrennfohrer.

 Karriere 
Wesemann fung sien Profi-Loopbahn 1993 bi dat düütsch Radsportteam Telekom an, bi dat he bit 2006 fohren is. As Amateur harr he dor all de Neddersassen-Rundfohrt un de Freedensfohrt wunnen.

Wesemann gull as Klassikerspezialist, wiel he bi de Fröhjohrsrennen in Belgien un Frankriek besünners spoodriek weer. Aber ok in körtere Deelstreckenrennen weer he bannig goot, so hett he de Freedensfohrt as eenzig Fohrer insgesamt fiev Mal wunnen. Sien gröttste Eenzelerfolg weer aber de Sieg 2004 bi de Flannern-Rundfohrt (vör de beid Belgier Leif Hoste un Dave Bruylandts).Wesemann siegt bei 88. Flandern-Rundfahrt Radnet van’n 4. April 2004, afropen an‘n 26. Juli 2018

Siet den 19. September 2005 is Wesemann Swiezer Staatsbörger un geev sien düütsch Staatsbörgerschap afKlaus Renner: In den Bergen angekommen volksstimme.de van’n 24. Dezember 2014, afropen an’n 26. Juli 2018 un is 2005 ok för de Swiezer Natschonalmannschap an de Rad-Weltmeesterschap antreeden. 

2007 reck he bi dat Rennen Paris–Roubaix nochmals Platz 3 achter Stuart O'Grady un Juan Antonio Flecha aber vör Bjorn Leukemans, Roberto Petito, Tom Boonen usw. 

In de Saison 2008 is Wesemann för Cycle Collstrop, het aber nah de Saison sien aktiv Loopbahn afslooten. 

 Familie 
mini|Wesemann in dat Johr 2014
Steffen Wesemann ist de de Söhn van den ehmalgen Radrennfohrer un DDR-Meester in’t Straatenrennen Wolfgang Wesemann. He is verheiraadt un leevt mit Fru un een Kind to Tiet in Küttigen in de Swiez.

 Wat he schafft hett (Utwahl) 
1991
 Gesamtwertung Berliner Etappenfahrt

1992
 Gesamtwertung Internatschonale Freedensfohrt
 Gesamtwertung Neddersassen-Rundfohrt

1993
 een Deelstreck Katalaansch Week

1996
 Gesamtwertung Internatschonale Freedensfohrt

1997
 Gesamtwertung Internatschonale Freedensfohrt

1999
 Gesamtwertung Internatschonale Freedensfohrt

2000
 Rund um Köln

2003
 Gesamtwertung Internatschonale Freedensfohrt

2004
 Flannern-Rundfohrt

 Teams 
 1993–2006 Team Telekom/T-Mobile Team
 2007 Team Wiesenhof-Felt
 2008 Cycle Collstrop

 Weblinks 

 Steffen Wesemann in de Datenbank van Radsportseiten.net

 Enkeld Nahwiesen 

Kategorie:Mann
Kategorie:Börger von Düütschland
Kategorie:Börger von de Swiez
Kategorie:Boren 1971
Kategorie:Olympiadeelnehmer (Düütschland)
Kategorie:Radrennfohrer (Düütschland)
Kategorie:Radrennfohrer (Swiez)